Document ID: /roh_data/filtered/Bilingualer_Corpus_interleaved-it-rm.jsonl.gz/1557

This is a text translated from Italian to Rumantsch Grischun.
Il Cantone raddoppia i propri sussidi per miglioramenti dell'efficienza energetica

Quale misura anticipata per stabilizzare la congiuntura, il Cantone dei Grigioni ha deciso di raddoppiare i propri sussidi promozionali a favore di misure volte ad aumentare l'efficienza energetica di edifici esistenti e per la promozione di energie rinnovabili. Tale misura è in relazione con il piano di stabilizzazione congiunturale deciso dalla Confederazione, che prevede il versamento di contributi globali più elevati ai Cantoni per le misure volte ad aumentare l'efficienza energetica. Questo raddoppio dei sussidi cantonali sarà valido a partire dal 1° aprile e durerà finché i mezzi supplementari non saranno esauriti, tuttavia al massimo fino alla fine del 2009.

Quale conseguenza dell'attuale situazione economica, la Confederazione ha deciso diverse misure per stabilizzare la congiuntura. Una di queste è l'aumento dei contributi per promuovere le misure volte a migliorare l'efficienza energetica negli edifici esistenti. Il budget dell'Ufficio federale dell'energia è quindi stato portato da 14 a 100 milioni di franchi, di cui 80 vengono versati dalla Confederazione ai Cantoni sotto forma di contributi globali maggiorati per misure di miglioramento dell'efficienza energetica. La Confederazione prevede di versare contributi globali per il 2009 in misura pari ai rispettivi sussidi cantonali.

Grazie al contributo federale maggiorato risultante dal programma di stabilizzazione della congiuntura e all'aumento della partecipazione cantonale deciso dal Governo, nel 2009 vi sono ora a disposizione complessivamente 7 milioni di franchi per misure di miglioramento dell'efficienza energetica anziché i 3,5 milioni di franchi previsti nel preventivo ordinario. A partire dal 1° aprile, tutti i sussidi che possono venire versati a favore di misure volte a migliorare l'efficienza energetica in edifici esistenti e per la promozione delle energie rinnovabili conformemente alla legge grigione sull'energia verranno raddoppiati in modo lineare. Questi sussidi maggiorati verranno versati fino all'esaurimento dei mezzi supplementari o fino alla fine del 2009, secondo il principio: "first come first serve". Va inoltre osservato che devono venire rispettati i limiti massimi legali per sussidi a singoli oggetti.

Misura anticipata

Questa decisione costituisce una misura anticipata per la stabilizzazione della congiuntura nei Grigioni. L'aumento dei sussidi promozionali può offrire un notevole contributo al sostegno congiunturale nei Grigioni, considerato che i risanamenti energetici di edifici o la sostituzione di impianti tecnico-abitativi possono essere realizzati rapidamente e comportano un certo lavoro per l'edilizia e l'artigianato. La misura contribuisce anche alla sicurezza degli impieghi nei Grigioni e inoltre vengono ridotti a lungo termine il consumo energetico e di conseguenza le emissioni di CO2. Per esperienza si può affermare che il raddoppio di questi sussidi promozionali cantonali potrà originare investimenti nel Cantone per un importo variante tra i 50 e gli 80 milioni di franchi.

Le condizioni del programma di promozione rimangono immutate

Con il programma di promozione conformemente alla legge grigione sull'energia, il Cantone può versare sussidi a opere di risanamento energetico di edifici e a impianti tecnico-abitativi per la produzione di calore tramite energie rinnovabili, se questi ultimi si trovano in relazione a risanamenti di edifici. Indipendentemente da risanamenti di edifici verranno anche versati sussidi a impianti termosolari per la produzione di acqua calda, nonché a pompe di calore di grandi dimensioni con una potenza termica superiore ai 50 kilowatt e a riscaldamenti a legna di grandi dimensioni con una potenza termica superiore ai 70 kilowatt. Beneficeranno inoltre di sussidi di promozione anche miglioramenti dell'indice di utilizzazione di processi industriali e artigianali. Ad esempio, il sussidio di promozione ordinario per un risanamento termico integrale di una casa monofamiliare, per il quale vanno investiti circa 100'000 franchi, varia oggi tra gli 8'000 e i 12'000 franchi. A partire dal 1° aprile questo sussidio di promozione raddoppierà, raggiungendo così il non indifferente importo di 16'000 - 24'000 franchi. In questo modo si intende incitare il maggior numero possibile di proprietari di immobili nei Grigioni a procedere ora al risanamento energetico del loro edificio.

Le richieste di sussidi promozionali possono essere come finora inoltrate con i moduli esistenti e alle condizioni attuali, all'indirizzo abituale: Ufficio dell'energia e dei trasporti dei Grigioni, Rohanstrasse 5, 7000 Coira. Ulteriori informazioni si trovano su

www.aev.gr.ch

. Non vengono concessi aumenti retroattivi dei sussidi e la conferma del sussidio promozionale deve giungere prima dell'inizio dei lavori.

Altre misure della Confederazione

Con il secondo pacchetto di misure della Confederazione per la stabilizzazione della congiuntura, sono stati messi a disposizione dell'Ufficio federale dell'energia altri 60 milioni di franchi per la promozione delle energie rinnovabili. Di questi, 20 milioni di franchi vengono impiegati a livello nazionale per nuovi impianti fotovoltaici, 10 milioni per la sostituzione di riscaldamenti elettrici con pompe di calore, impianti a legna o solari e 30 milioni per la promozione di impianti di teleriscaldamento con calore residuo e delle energie rinnovabili. Questi contributi federali verranno versati per nuovi impianti nel 2009, sotto forma di aiuti agli investimenti e potranno ammontare ad al massimo il 30 percento della somma investita. Ulteriori informazioni sono ottenibili su

www.bfe.admin.ch

.

Organo: Dipartimento costruzioni, trasporti e foreste

Fonte: it Dipartimento costruzioni, trasporti e foreste

26.03.2009
Il chantun redublescha sias contribuziuns per promover mesiras da l'effizienza energetica

Sco mesira anticipada per stabilir la conjunctura redublescha il chantun Grischun sias contribuziuns per promover mesiras da l'effizienza energetica en edifizis existents e per promover energias regenerablas. Questas mesiras stattan en connex cun il program per stabilir la conjunctura che la confederaziun ha concludì. Quel prevesa da conceder als chantuns contribuziuns globalas pli grondas per mesiras da l'effizienza energetica. La reduplicaziun da las contribuziuns dal chantun vala a partir dal 1. d'avrigl e dura uschè ditg fin ch'ils meds finanzials supplementars èn duvrads, il pli ditg dentant fin la fin da l'onn 2009.

Sco consequenza da la situaziun economica actuala ha la confederaziun concludì differentas mesiras per stabilir la conjunctura. Ina da quellas è l'augment da las contribuziuns per promover mesiras da l'effizienza energetica en edifizis existents. Correspundentamain è il preventiv da l'uffizi federal d'energia vegnì augmentà da 14 sin 100 milliuns francs. Da quels dat la confederaziun 80 milliuns francs als chantuns en furma da contribuziuns globalas pli grondas per mesiras da l'effizienza energetica. La confederaziun prevesa da pajar l'onn 2009 contribuziuns globalas che han la medema dimensiun sco las contribuziuns chantunalas correspundentas.

Ensemen cun la contribuziun globala pli gronda da la confederaziun or dal program per stabilir la conjunctura e cun l'augment da la part chantunala ch'è vegnì concludì da la regenza stattan da nov a disposiziun en il chantun Grischun per l'onn 2009 tut en tut 7 milliuns francs per mesiras da l'effizienza energetica empè dals 3.5 milliuns francs ch'èn previs en il preventiv ordinari. A partir dal 1. d'avrigl vegnan redubladas linearmain tut las contribuziuns che pon vegnir pajadas tenor la lescha d'energia dal chantun Grischun a mesiras da l'effizienza energetica en edifizis existents e per promover energias regenerablas. Questas contribuziuns pli grondas vegnan pajadas, fin ch'ils meds finanzials supplementars èn exaurids respectivamain fin il pli tard la fin da l'onn 2009. En quest connex vala il princip: "first come first serve". Ultra da quai sto vegnir resguardà che las limitas maximalas legalas per las contribuziuns a singuls objects ston vegnir observadas.

Mesira anticipada

En cas da quest conclus sa tracti d'ina mesira anticipada per stabilir la conjunctura en il Grischun. L'augment da las contribuziuns da promoziun po gidar essenzialmain a sustegnair la conjunctura en il Grischun, perquai che sanaziuns energeticas d'edifizis u il remplazzament d'indrizs da la tecnica da chasa pon vegnir realisads svelt. Plinavant dattan ellas pulit lavur a l'economia da construcziun ed al mastergn. La mesira gida ultra da quai a garantir plazzas da lavur en il Grischun ed i vegnan reducids durablamain il consum d'energia ed uschia er la svapur da CO2. Cun questas contribuziuns da promoziun chantunalas redubladas pon tenor las experientschas vegnir chaschunadas investiziuns en il chantun da circa 50 fin 80 milliuns francs.

Las cundiziuns dal program da promoziun restan las medemas

Cun il program da promoziun tenor la lescha d'energia dal chantun Grischun po il chantun pajar contribuziuns a sanaziuns energeticas d'edifizis u ad indrizs da la tecnica da chasa per producir chalur cun energias regenerablas, premess che quellas stattan en connex cun ina sanaziun d'in edifizi. Independentamain da sanaziuns d'edifizis vegnan er pajadas contribuziuns ad implants solars termics per producir aua chauda sco er ad implants da pumpas da chalur grondas che han ina prestaziun da stgaudar da passa 50 kilowatt ed a stgaudaments da laina gronds che han ina prestaziun da stgaudar da passa 70 kilowatt. Ultra da quai profitan meglieraziuns dal grad d'utilisaziun tar process industrials e commerzials da contribuziuns da promoziun. La contribuziun ordinaria per ina sanaziun termica cumpletta d'ina chasa d'ina famiglia, per la quala i ston vegnir investids en media circa 100'000 francs importa actualmain per exempel circa 8'000 fin 12'000 francs. A partir dal 1. d'avrigl s'augmenta questa contribuziun da promoziun tuttina sin circa 16'000 fin 24'000 francs. Uschia duain vegnir intimads uschè bleras possessuras ed uschè blers possessurs d'immobiglias en il Grischun sco pussaivel da far ussa la sanaziun da lur edifizi.

Dumondas per contribuziuns da promoziun pon vegnir tramessas sco enfin ussa cun ils formulars existents tenor las cundiziuns vertentas a l'adressa usitada: uffizi d'energia e da traffic dal Grischun, Rohanstrasse 5, 7000 Cuira. Ulteriuras infurmaziuns datti sin

www.aev.gr.ch

. Retroactivamain na vegnan concedids nagins augments da las contribuziuns ed il consentiment da promoziun sto esser vegnì dà avant il cumenzament da las lavurs da construcziun.

Ulteriuras mesiras da la confederaziun

Cun il segund pachet federal da mesiras per stabilir la conjunctura èn vegnids mess a disposiziun a l'uffizi federal d'energia ulteriurs 60 milliuns francs per promover las energias regenerablas. En tut la Svizra vegnan impundids 20 milliuns francs da quels per novs implants fotovoltaics, 10 milliuns francs per remplazzar stgaudaments electrics tras pumpas da chalur ubain tras stgaudaments da laina u stgaudaments solars e 30 milliuns francs per promover la chalur a distanza cun chalur persa sco er energias regenerablas. Questas contribuziuns federalas vegnan pajadas l'onn 2009 ad implants novs sco agids d'investiziun. Ellas pon importar fin a 30 pertschient da la summa d'investiziun. Ulteriuras infurmaziuns datti sin

www.bfe.admin.ch

.

Gremi: departament da construcziun, traffic e selvicultura

Funtauna: rg departament da construcziun, traffic e selvicultura

26.03.2009